Maktab Rendah Sains MARA Batu Pahat

Maktab Rendah Sains MARA Batu Pahat (singkatan: MRSM Batu Pahat) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Kampung Separap, Batu Pahat, Johor. Kampus ini berkeluasan 50 ekar. Bagaimanapun, pembangunan MRSM Batu Pahat ini hanya meliputi 40 ekar sahaja dan yang selebihnya adalah untuk pembangunan akan datang.

 Sejarah 

 Penubuhan maktab 
Wujudnya MRSM Batu Pahat ini adalah atas usaha Datuk Ruhanie bin Hj. Ahmad iaitu Ahli Parlimen Parit Sulong. Majlis pecah tanah dan perletakan batu aras pembinaan MRSM ini telah disempurnakan pada 5 Oktober 1999 oleh Timbalan Perdana Menteri Malaysia pada ketika itu, Abdullah Ahmad Badawi.

Kos keseluruhan projek MRSM ini menelan belanja hampir 46.0 juta iaitu 25.6 juta untuk kos pembinaan dan selebihnya kos tanah, perunding serta alatan dan kelengkapan.

Bangunan yang berkelengkapan conventional ini adalah direka oleh Arkitek DZJ & Associate dan telah dibina oleh Syarikat Kontraktor Bakti Insani Sdn.Bhd. Pembinaan MRSM ini mengambil masa selama 18 bulan dari September 1999 hingga April 2001.

MRSM Batu Pahat mula beroperasi pada 1 Mac 2002. Sebelum MRSM Batu Pahat bersedia mengambil pelajarnya, terlebih dahulu MRSM Batu Pahat telah mengambil pelajar tingkatan 1 pada tahun 2001. Pelajar-pelajar ini ditempatkan buat sementara di MRSM Mersing. Terdapat lima batch pada 2016.

 Senarai pengetua 

 Lagu rasmi mrsm 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

 Rujukan 

Lihat juga
 Maktab Rendah Sains MARA
 Majlis Amanah Rakyat

Batu Pahat
Kategori:Sekolah menengah di Johor